## საგრანტო სახელმძღვანელო

## პროექტის შესახებ

ბათუმის შოთა რუსთაველის სახელმწიფო უნივერსიტეტი და ბათუმის ბიზნეს ინკუბატორი აჭარის ავტონომიური რესპუბლიკის მთავრობის ფინანსური მხარდაჭერით ახორციელებს მიკრო და მცირე ბიზნესის მხარდამჭერ პროექტს .

## საგრანტო კონკურსი

ზემოთ აღნიშნული პროექტის ფარგლებში, ბათუმის შოთა რუსთაველის სახელმწიფო უნიერსიტეტი ბათუმის ბიზნეს ინკუბატორთან (BBI) პარტნიორობით აცხადებს საგრანტო კონკურსს, დამწყები და არსებული მიკრო/მცირე ბიზნესზე ორიენტირებული სუბიექტების მხარდაჭერას დაფინანსების გზით.

**1. სამიზნე არეალი:** აჭარის ავტონომიური რესპუბლიკის ექვსივე მუნიციპალიტეტი: ბათუმი, ქობულეთი, ხელვაჩაური, ქედა, შუახევი, ხულო.

**2. მოთხოვნები/ შერჩვის კრიტერიუმები**

კონკურსის პირობების თანახმად საქმიანობის სფერო არ იზღუდება გარდა სახელმძღვანელოთი გათვალისწინებული შეზღუდვებისა .

**3. გრანტების მოცულობა და ბენეფიციარის თანამონაწილეობა**

პროგრამის დაფინანსება ერთ ბენეფიციარზე განსაზღვრულია არანაკლებ 5,000 და არაუმეტეს 30,000 ლარი.

განმცხადებლის მიერ წარმოდგენილი საგრანტო განაცხადი დაფინანსდება სრულად, არაუმეტეს 30,000 ლარის, განიხილება მაქსიმუმ 60000 ლარის ღირებულების პროექტი.

4. **ვის შეუძლია პროექტული იდეების განაცხადის შემოტანა:**

* საქართველოში რეგისტრირებულ იურიდიულ პირს, რომელიც ახორციელებს საქმიანობას სამიზნე მუნიციპალიტეტის ტერიტორიაზე;
* ფიზიკური პირს, რომელსაც აქვს შესაბამისი ინიციატივა აწარმოოს საქმიანობა სამიზნე მუნიციპალიტეტის ტერიტორიაზე;
* პოტენციურ ბენეფიციარს არ უნდა გააჩნდეს დავალიანება სახელმწიფო ბიუჯეტის მიმართ.
* პოტენციური ბენეფიციარის უძრავ ქონებას არ უნდა ედოს ყადაღა

**5. უპირატესობა მიენიჭება შემდეგ ბიზნესიდეებს:**

* რომლის ბენეფიციარებს წარმოადგენს ახალგაზრდები;
* რომელშიც გათვალისწინებულია ინოვაციური მიდგომები;
* რომელიც ნაკლებად შეიცავს გარემოსთვის ზიანის მიყენების საფრთხეს და/ან ამცირებს მასზე მავნე ზემოქმედებას;

**6. ხარჯების მიზნობრიობა**

პროგრამა ითვალისწინებს მხოლოდ ძირითადი საშუალების შესყიდვა/შექმნასთან დაკავშირებულ ხარჯებს.

პროგრამა **არ** ითვალისწინებს შემდეგი ხარჯების დაფინანსებას:

* უძრავი ქონების (მათ შორის მიწის) შეძენა;
* სპეც-სატრანსპორტო საშუალების შეძენა;
* მიმდინარე ხარჯები, როგორიცაა: ხელფასები, ქირა, კომუნალური გადასახადები და საწვავის ხარჯები;
* ნარგავების, მსხვილფეხა რქოსანი და წვრილფეხა საქონლის შესყიდვა;
* ტიპიური სასტუმროს(მათ შორის საოჯახო სასტუმროს) შექმნასთან, მშენებლობასთან, რემონტთან და სხვა დაკავშირებული ხარჯები;
* სასოფლო-სამეურნეო პროდუქციის მოყვანა;
* ნებისმიერი ტიპის ვალდებულება, რომელიც არ უკავშირდება წარმოდგენილი ბიზნესიდეის განხორციელებას;

**7. პროექტული ბიზნეს იდეის შეფასების კრიტერიუმები და ქულების მინიჭების სისტემა**

საგრანტო იდეის განაცხადი განიხილება და შეფასდება შემდეგი კრიტერიუმების მიხედვით:

|  |  |  |  |
| --- | --- | --- | --- |
| # | შერჩევის კრიტერიუმი | შეფასება |   |
| 1 | **პროექტული ბიზნეს იდეის მთავრი მიზნები და ამოცანები**საპროექტო იდეის განაცხადში მკაფიოდ არის გამოკვეთილი პროექტის მიზანი და, ასევე, მკაფიოდაა ჩამოყალიბებული ის ძირითადი ამოცანები, რომელთა შესრულებაც პროექტს მიზნის მიღწევაში დაეხმარება. განაცხადში დასაბუთებულია, რომ დასახული მიზნისა და ამოცანების მიღწევით მთავარი პრობლემა მოგვარდება. | 0-15 ქულა | 0 = არ პასუხობს მოთხოვნას/არათემატურია, 4 = შეუსაბამოა, 6 = შესაძლებელია, 10 = კარგია, 15 = შესანიშნავი |
| 2 | **პროექტით დაგეგმილი ძირითადი საქმიანობების შესაბამისობა პროექტის მიზანსა და ამოცანებთან**საპროექტო იდეის განაცხადში ჩამოწერილია ძირითადი საქმიანობები და გამოკვეთილია მათი კავშირი როგორც პროექტის მიზანთან, ასევე ძირითად ამოცანებთან. ასევე, დასაბუთებულია როგორ დაეხმარება დასახელებული საქმიანობების შესრულება დასახული მიზნის მიღწევას | 0-15 ქულა | 0 = არ პასუხობს მოთხოვნას/არათემატურია, 4 = შეუსაბამოა, 6 = შესაძლებელია, 10 = კარგია, 15 = შესანიშნავი |
| 3 | **პროექტით მოსარგებლე ჯგუფების (ბენეფიციარების) აღწერა**საპროექტო იდეის განაცხადში დაკონკრეტებულია საზოგადოების რომელ ჯგუფებს წარმოადგენენ პროექტის პირდაპირი და არაპირდაპირი მოსარგებლეები და მიმოხილულია, თუ როგორ უპასუხებს პროექტი საზოგადოების სხვადასხვა ჯგუფის საჭიროებებს. | 0-10 ქულა | 0 = არ პასუხობს მოთხოვნას/არათემატურია, 2 = შეუსაბამოა, 4 = შესაძლებელია, 6 = კარგია, 10 = შესანიშნავი |
| 4 | **დასაქმებულთა რაოდენობა**სავარაუდოდ, ქმნის მუდმივ სამუშაო ადგილებს მისაღებ ფასად | 2-13 ქულა | 2 = ქმნის 1 ახალი სამუშაო ადგილს;4 = ქმნის 2 ახალი სამუშაო ადგილს;8 = ქმნის 3-4 ახალი სამუშაო ადგილს;13 = ქმნის 4-ზე მეტი ახალი ადგილს. |
| 5 | **პრექტის მდგრადობა**საპროექტო იდეის განაცხადში მიმოხილულია პროექტის როგორც მოკლევადიანი, ასევე გრძელვადიანი შედეგები, რომელიც გამომდინარეობს პროექტის ამოცანებიდან და ძირითადი საქმიანობებიდან. ასევე, დასაბუთებულია პროექტის დასრულების შემდეგ, მათ შორის, სხვა გეოგრაფიულ არეალში ან სფეროებზე პროექტის შედეგების გავრცელების შესაძლებლობა. | 0-13 ქულა | 0 = არ პასუხობს მოთხოვნას/არათემატურია, 2 = შეუსაბამოა, 6 = შესაძლებელია, 10 = კარგია, 13 = შესანიშნავი |

|  |  |  |  |
| --- | --- | --- | --- |
| 6 | პროექტის მიხედვით წარმოდგენილი ინვიაციური მიდგომანათლად და გასაგებად არის აღწერილი ინოვაციურობა, აქვს/ექნება თვალსაჩინო ფექტი/სარგებელი | 0-14 ქულა | 0= არ არის ინოვაციური6 = ინოვაციურია კონკრეტული დასახელბისთვის, 12 = ინოვაციურია რეგიონისთვის, 14 = ინოვაციურია ქვეყნისთვის |
| 7 | **პროექტის წარმატებით განხორციელებისთვის საჭირო კომპეტენციის არსებობა**განმცხადებელს შესაბამის სფეროში მუშაობის საკმარისი გამოცდილება გააჩნია | 0-10 ქულა | 3 = მუშაობის გამოცდილება არ აქვს, თუმცა გააჩნია საჭირო კომპეტენცია და შესაძლებლობა.6 = აქვს შესაბამის სფეროში მუშაობის 1 წელზე მეტი გამოცდილება10 = აქვს შესაბამის სფეროში მუშაობის 2 წელზე მეტი გამოცდილება |
| 8 | **განმცხადებლის მხრიდან თანადაფინანსება/თანამონაწილეობა** | 0 -10 ქულა | 5 = შეესაბამება კონკურსით გათვალისწინებულ პირობებს10 = კონკურსით გათვალისწინებულ პირობებზე მეტია |

## საპროექტო იდეის საგრანტო განაცხადის წარდგენის წესი, ვადა და შერჩევის პროცედურები

საგრანტო კონკურსი ჩატარდება ორ ეტაპად:

**I ეტაპი** - საპროექტო იდეის განაცხადის წარდგენა;

**II ეტაპი** - სრული საპროექტო წინადადების წარდგენა.

**პირველ ეტაპზე,** მოველით, რომ პოტენციური ბენეფიციარები წამოადგენენ პროექტულ ბიზნეს იდეებს წერილობით, წინასწარ შეთანხმებული ფორმატის მიხედვით და მოგვაწვდიან იმ მოცულობის ინფორმაციასა და დეტალებს, რაც წინასწარ მიწოდებული ფორმის მიხედვით არის მოთხოვნილი (იდეების წარმოდგენის ფორმა თანდართულია, იხილეთ **დანართი 1**).

პროექტული გუნდი მოწვეულ ექსპერტებთან ერთად დეტალურად გაეცნობა და განიხილავს თითოეულ შემოსულ საპროექტო იდეას და განახორციელებს იდეების პირველად სკრინინგს (შეფასებას). პირელადი სკრინინგის განხორციელების შემდეგ, შეირჩევა ის საპროექტო იდეები, რომლებიც დააკმაყოფილებენ წინასწარ-განსაზღვრულ აუცილებელ კრიტერიუმებს. პირველ ეტაპზე შერჩეული თითოეული იდეა გადაეცემა კომისიას გადაწყვეტილების მისაღებად. კომისია ასევე, მიიღებს პირველ ეტაპზე შემოსული იდეების სრულ ჩამონათვალს მონაცემთა ბაზის სახით.

ბიზნეს იდეის განაცხადებს შეაფასებს სპეციალური კომისია.

საპროექტო იდეის განაცხადი, რომელიც დააგროვებს 51 **ქულაზე** ნაკლებს, ვერ გადავა მეორე ეტაპზე.

**მეორე ეტაპზე,** თითოეული შერჩეული საპროექტო იდეის ავტორები მოწვეული იქნებიან სრული საპროექტო წინადადების კონკურსში მონაწილოების მისაღებად .

მეორე ეტაპის წარმატებით გავლა არ არის პროექტული იდეის საბოლოო დაფინანსების გარანტი

**როგორ და სად გამოვაგზავნოთ პროექტული იდეები**

განაცხადის შესავსებად განმცხადებელს შეუძლია ეწვიოს ბსუ-ს სტუდენტური პორტალის და ვებ-გვერდის სიახლეების ველს: portal.bsu.edu.ge ; bsu.edu.ge

საპროექტო ბიზნეს იდეის საგრანტო განაცხადის გასაკეთებლად განმცხადებელმა უნდა ჩამოტვირთოს და შეავსოს აღნიშნული ფორმა და გამოაგზავნოს ელექტრონულ მისამართებზე studservices@bsu.edu.ge , bbinkubator@gmail.com ან წარმოადგინოს მისამართზე:

ბათუმი, რუსთაველის/ნინოშვილის ქუჩა # 32/35 ბათუმის შოთა რუსთაველის სახელმწიფო უნივერსიტეტი, II კორპუსი, I სართული, სტუდენტთა კარიერული განვითარების, კულტურისა და სპორტის დეპარტამენტი.

ბათუმი, ფარნავაზ მეფის ქუჩა, #73 ბათუმის ბიზნეს ინკუბატორი.

**განაცხადების მიღების ვადა 02.04.2025 დან 11.04.2025 ჩათვლით.**

**გაითვალისწინეთ:**

* ვადის შემდეგ შემოსული პროექტული იდეების განხილვა არ მოხდება;
* არ მიიღება ხელით შევსებული (ხელნაწერი)განაცხადის ფორმა;
* არასრულად შევსებული განაცხადის ფორმა არ განიხილება;
* პროექტული იდეები, რომლებიც არ დააკმაყოფილებენ მინიმალურ მოთხოვნებს (იხილეთ ზემოთ), ავტომატურად მოიხსნება კონკურსიდან;
* სრული საპროექტო განაცხადის / ბიზნეს გეგმის მომზადება არ ნიშნავს იმას, რომ პროექტი დაფინანსდება. დაფინანსების შესახებ გადაწყვეტილების მიღება მოხდება საკონკურსო წესით და საბოლოო გადაწყვეტილებას მიიღებს კომისია.

დამატებითი ინფორმაციისთვის გთხოვთ, დაუკავშირდეთ ბათუმის ბიზნეს ინკუბატორს შემდეგ ნომრებზე: **595 29 00 41;** **557 17 08 12; 599 17 02 18**

**გისურვებთ წარმატებებს!**

**დანართი 1**

ბიზნეს პროექტის იდეის წარდგენის ფორმა

1. **საიდენტიფიკაციო ნომერი: \_\_\_\_\_\_\_\_\_\_\_\_\_\_\_\_\_\_\_**(ანიჭებს კომისია)
2. **თარიღი (დღე/თვე/წელი)** /\_\_\_\_\_\_/\_\_\_\_\_\_\_/\_\_\_\_\_\_\_/
3. **ინფორმაცია განმცხადებლის/განმცხადებელთა ჯგუფის შესახებ:**
	1. სახელი, გვარი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. ასაკი: / \_\_\_\_\_\_\_\_/
	3. დასაქმებული ხართ? [ ] კი[ ]  არა
	4. იურიდიული სტატუსი: [ ] იურიდიული პირი[ ]  ფიზიკური პირი
	5. იურიდიული პირის არსებობის შემთხვევაში:

დასახელება: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

საიდენტიფიკაციო ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. საკონტაქტო ინფორმაცია:

*ტელეფონი:* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*საცხოვრებელი მისამართი*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*ელ,ფოსტის მისამართი:* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. სხვა საგრანტო კონკურსებში მონაწილეობის გამოცდილება (არსებობის შემთხვევაში):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **იდეის სათაური** *(მაქსიმუმ 20 სიტყვა)*
2. **იდეის აღწერა**

*(****ინსტრუქცია:*** *წარმოდგენილი პროექტული იდეის აღწერა აუცილებლად უნდა მოიცავდეს პასუხს ქვემოთ მოცემულ თითოეულ შეკითხვაზე, რათა იგი დაექვემდებაროს განხილვას. პასუხების გაცემამდე, გთხოვთ, პირველ რიგში დეტალურად გაეცნოთ შეკითხვის სტრუქტურას / შემავალ ქვე-შეკითხვებს და მხოლოდ ამის შემდეგ დაიწყოთ პასუხების გაცემა რათა არ მოხდეს ერთი და იგივე ინფორმაციის განმეორება სხვადასხვა ქვე-შეკითხვებზე*

* 1. **იდეის მიზნები და ამოცანები**

*(****ინსტრუქცია:*** *გამოკვეთეთ მთავარი პრობლემა და მისი აქტუალურობა. მიმოიხილეთ ის უარყოფითი შედეგები, რომელთაც აღნიშნული პრობლემის მოუგვარებლობა იწვევს.მიუთითეთ მოკლედ რა კონკრეტულ მიზნებს და ამოცანებს ისახავს წარმოდგენილი პროექტული იდეა. სხვა სიტყვებით, რის შეცვლას/გაუმჯობესებას ითვალისწინებს წარმოდგენილი იდეა. ეცადეთ თქვენი მსჯელობა გაამყაროთ სხვადასხვა სტატისტიკური მონაცემებით)*

* 1. **იდეის ფარგლებში დაგეგმილი აქტივობები**

*(****ინსტრუქცია:*** *მიუთითეთ დეტალურად ის კონკრეტული საქმიანობები/ქმედებები, რომელთა განხორციელებითაც გეგმავთ იდეის მიზნების მიღწევას)*

**არსებული რესურსები**

|  |  |
| --- | --- |
|  *დასახელება* | *რაოდენობა* |
|  |  |
|  |  |
|  |  |

|  |  |
| --- | --- |
|  |  |

* 1. **სამიზნე მოსახლეობა**

*(****ინსტრუქცია:****მიუთითეთ ინფორმაცია წარმოდგენილი იდეის სამიზნე პირდაპირი დაარაპირდაპირი მოსარგებლეების შესახებ ქვემოთ მოთხოვნილი ფორმატის მიხედვით. პირდაპირ მოსარგებლეებად მოიაზრებიან ის ადამიანები, რომლებიც უშუალო სარგებელს იღებენ და/ან თავად მონაწილეობენ იდეის ფარგლებში დაგეგმილ აქტივობებში. არაპირდაპირი მოსარგებლეები კი არიან ის ადამიანები, რომლებიც სარგებელს იღებენ იდეის განხორციელებით მიღწეული შედეგ(ებ)იდან, თუმცა თავად უშუალოდ არ არიან ჩართულნი განხორციელების პროცესში.*

*ა) პირდაპირი მოსარგებლეებისათვის დააზუსტეთ სამიზნე მოსახლეობა ქვემოთ მოცემული კატეგორიების მიხედვით და თითოეული მონიშნული კატეგორიისთვის მიუთითეთ მოსარგებლეების რაოდენობები (სავარაუდო).*

*ბ) არაპირდაპირი მოსარგებლეებისათვის მიუთითეთ მათი საერთო რაოდენობა (სავარაუდო) და დააზუსტეთ რამდენია მათ შორის ქალი (თუ ეს შესაძლებელია))*

|  |  |  |
| --- | --- | --- |
| **მოსარგებლეთა ტიპი** | **სამიზნე ჯგუფის დასახელება***(შემოხაზეთ შესაბამისი ვარიანტ(ებ)ი)* | **რაოდენობა** *(ადამიანები და არა შინამეურნეობები)* |
| 1. პირდაპირი | 1. ქალები |  |
|  | 2. მამაკაცები |  |
|  | 3. ახალგაზრდები (18-30) |  |
| 2. არაპირდაპირი |  | სულ: \_\_\_\_\_\_\_მათ შორის ქალი:\_\_\_\_\_\_\_ |

* 1. **დასაქმებულთა რაოდენობა**

*(****ინსტრუქცია****:აღწერეთ რამდენი ახალი სამუშაო ადგილი შეიქმნება ბიზნეს იდეის დაფინანსების შემთხვევაში და ვინ დასაქმდება)*

* 1. **შეიცავს თუ არა წარმოდგენილი პროექტული იდეა რაიმე სახის ზიანის მიყენების საფრთხეს?**

*(****ინსტრუქცია****:აღწერეთ, რატომ არ ექნება უარყოფითი ან რატომ ექნება დადებითი გავლენა გარემოზე თქვენს პროექტს. გამოკვეთეთ არის თუ არა თქვენი პროექტი ეკომეგობრული და/ან ენერგოეფექტური)*

* 1. **როგორ უზრუნველყოფს წარმოდგენილი იდეა მიღწეული შედეგების შენარჩუნებას / იდეის სიცოცხლისუნარიანობას?**

*(****ინსტრუქცია****: აღწერეთ მოკლედ როგორ და რა რესურსებით აპირებთ იდეის შედეგების შენარჩუნებას, კონკრეტულად რა უნდა გაკეთდეს ამისათვის; გამოკვეთეთ პროექტის როგორც მოკლევადიანი, ასევე გრძელვადიანი შედეგები)*

* 1. **რა არის თქვენს მიერ წარმოდგენილ იდეაში ახალი/ინოვაციური, რაც სხვა მსგავს ინიციატივებში არ არის ასახული?**

*(****ინსტრუქცია****: ახალი/ინოვაციური შესაძლოა იყოს როგორც თავად იდეა მთლიანობაში, ასევე, შესაძლოა იდეის ფარგლებში დაგეგმილი იყოს ახლებური მიდგომის გამოყენება, გაფართოვებული იყოს სამოქმედო არეალი (გეოგრაფიული არეალის გაზრდა, სამიზნე ჯგუფის დამატება, სამიზნე მოსახლეობის რაოდენობის გაზრდა და ა.შ)*

* 1. **განმცხადებლის გამოცდილება და განათლება**

(***ინსტრუქცია:****განმცხადებლის კვალიფიკაციის მოკლე აღწერა, მიუთითოთ მუშაობის რამდენწლიანი გამოცდილება აქვს განმცხადებელს იმ სფეროში, რომელიც დაეხმარება პროექტის განხორციელებაში.*

1. **იდეის ხანგრძლივობა**\_\_\_\_\_\_\_\_\_\_\_ (თვე)

***(ინსტრუქცია:***მიუთითეთ დაფინანსების მიღებიდან რამდენი **თვე** დასჭირდება წარმოდგენილი იდეის ფარგლებში დაგეგმილი აქტივობების განხორციელებას)

1. **ბიუჯეტი (საჭირო ფინანსური რესურსები)**

(***ინსტრუქცია:***დეტალურად აღწერეთ, რის შესყიდვას აპირებთ პროექტისათვის და რა ფასებში. ბოლო სვეტში მიუთითეთ შესყიდვის დაფინანსების წყარო (გრანტის თანხით გსურთ შეძენა, თუ თქვენი თანადაფინანსებით)

|  |  |  |  |  |
| --- | --- | --- | --- | --- |
| **დასახელება** | **რაოდენობა** | **ერთეულის ფასი** | **სრული ღირებულება**  | **შესყიდვის წყარო** |
| **გრანტი** | **თანადაფინანსება** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| ჯამი (ლარი) |  |  |  |